
VILNIAUS MIESTO SAVIVALDYBĖS TARYBOS
ISTORINĖS ATMINTIES KOMISIJA

POSĖDŽIO PROTOKOLAS

2025 m.  kovo 5 d. Nr. 9-19/25(1.1.29E-TAR)    
Vilnius

Posėdis įvyko nuotoliniu būdu per Teams programą (posėdis transliuotas Youtube kanalu https://www.youtube.com/watch?v=Zf9QIRSoWlo) 2025 m. vasario 26 d. 10.00 val.-12.15 val..
[bookmark: posPirmOficialus11][bookmark: __Fieldmark__3326_18712267361][bookmark: posPirmOficialus1][bookmark: __Fieldmark__1704_18712267361][bookmark: __Fieldmark__4749_18712267361]	Posėdžio pirmininkė - Komisijos pirmininkė Kamilė Gogelienė.
[bookmark: posSekrOficialus11]	Posėdžio sekretorė - Komisijos sekretorė Lina Matulaitė.
[bookmark: posedzioDalyviai11]Posėdyje dalyvavo 14 Komisijos narių: Kamilė Gogelienė, Ieva Dirmaitė (nedalyvavo svarstant 8-15 kl.), Remigijus Černius, Dovydas Skarolskis, Povilas Pinelis (nedalyvavo svarstant       14-15 kl.), Diana Stomienė, Rūta Matonienė, Gaiva Auglienė, Rasa Antanavičiūtė, Andrius Bakšys, dr. Norbertas Černiauskas,  dr. Marius Ėmužis,  Saulė Marija Mažeikaitė-Teiberė, Kamilė Steponavičiūtė (nedalyvavo svarstant 14-15 kl). 
Nedalyvavo: Laimutis Bilkis, Mantas Olšauskas.
Kiti ir kviestieji asmenys: Administracijos patarėja, vyr. architektės patarėja Inga Urbonaitė-Vadoklienė, Komunalinio ūkio poskyrio vedėja Judita Nauckuvienė, architektas Tauras Budzys.

1. SVARSTYTA.   DĖL     KOMISIJOS     2025-02-05  POSĖDŽIO     DARBOTVARKĖS   
PROJEKTO TVIRTINIMO.
Konstatuojama, kad kvorumas yra ir pradėtas posėdžio vaizdo ir garso įrašas. Įrašas saugomas Lietuvos Respublikos dokumentų ir archyvų įstatymo nustatyta tvarka informacinėse laikmenose bei skelbiamas viešai Savivaldybės interneto svetainėje.
Posėdžio  pirmininkė  Kamilė  Gogelienė   kviečia   patvirtinti   posėdžio  darbotvarkę ir siūlo
netraukti papildomo klausimo „Dėl J. Franko paminklo“ dėl laiko stokos. Taip pat siūlo išimti 3 klausimą „Dėl atminimo lentos B. Taraškevičiui“, kadangi jis bus svarstomas kartu su 14 klausimu.
Kviečia atsižvelgti į I. Dirmaitės prašymą ir klausimą „Dėl Vilniui nusipelniusių moterų įamžinimo“ svarstyti pirmu.
Prieštaraujančių nebuvo.
NUSPRĘSTA. Patvirtinti     Komisijos    2025-02-05     posėdžio    darbotvarkę, be papildomo klausimo „Dėl J. Franko paminklo“, išraukiant darbotvarkės 3 klausimą „Dėl atminimo lentos                         B. Taraškevičiui“, jį svarstant kartu su 14 klausimu bei klausimą „Dėl Vilniui nusipelniusių moterų įamžinimo“ svarstyti pirmu.

	2. SVARSTYTA. DĖL VILNIUI NUSIPELNIUSIŲ MOTERŲ ĮAMŽINIMO.
	Posėdžio pirmininkės pavaduotoja Ieva Dirmaitė sako, kad turime nuostabių moterų kūrėjų, kurias reikėtų įamžinti Vilniuje. Sako, kad sąrašas  yra ilgesnis, vis tik siūlo pradėti nuo tų asmenybių įamžinimo, kurios gimė, gyveno, kūrė ir aktyviai veikė Vilniuje.
	Posėdžio pirmininkė siūlo apsispręsti, kuria linkme judame.
	Klausimus pateikė ir nuomones išreiškė G. Auglienė, R. Antanavičiūtė, K. Gogelienė,                         M. Ėmužis, A. Bakšys, R. Černius, D. Stomienė. 
	G. Auglienė informuoja, kad Skersinės/Bajorų teritorijoje galima būtų tęsti moterų vardų įamžinimą. Sako, kad matosi, jog teritorija planuojama, atsiranda nauji kvartalėliai ir formuojamos gatvės. Jos nuomone, vienoje vietoje galėtų būti įamžintos nusipelniusios Vilniui moterys.
	R. Antanavičiūtė sako, kad jei tos moterys susijusios su Vilniumi, tai susijusios ir su konkrečia vieta. Klausia dėl sąrašo pildymo.
	K. Gogelienė sako, kad yra galimybė, kad asmenybės gali būti susijusios su kitomis vietomis, tuomet galėtume galvoti apie kitus įamžinimo būdus, pvz.: apie tipines atminimo lentas. Dėl sąrašo – kviečia pildyti visus Komisijos narius. Siūlo neapsiriboti moterimis, bet pagalvoti apie asmenybes, kurios dar nėra įamžintos.
	M. Ėmužis primena, kad buvo jau iškėlęs J. Bieliauskienės klausimą. Ji gyveno Antakalnio g. 43, todėl mano, kad galima būtų pagalvoti apie tipinės atminimo lentos įrengimą.
	Posėdžio pirmininkė siūlo šį klausimą įtraukti į kitą Komisijos posėdį.
	Prieštaraujančių nebuvo.
	A. Bakšys sako, kad nepalaikytų teritorijų separacijos pagal lytis.
	R. Černius siūlo neapsiriboti vien gatvių pavadinimais. Sutinka, kad „getikizacija“ nebūtų labai geras dalykas.
	D. Stomienės nuomone, svarbu nuopelnai Vilniaus miestui. Siūlytų taip pat apsibrėžti periodą iki kokio laikotarpio įamžiname. Sutiktų, kad skirtingais būdais būtų įamžinta.
	M. Ėmužis siūlytų galvoti ne apie lytį, bet  apie nuopelnus. 
	Posėdžio pirmininkė siūlo tęsti klausimo svarstymą, neapsiribojant vienu įrankiu, bet galvojant apie vietas, kur tie žmonės gyveno ir veikė.
Prieštaraujančių nebuvo.
	NUSPRĘSTA. 1. Tęsti klausimo svarstymą, neapsiribojant vienu įrankiu, bet galvojant apie vietas, kur gyveno ar veikė.
	2. Kitame Komisijos posėdyje svarstyti Jadvygos Bieliauskienės atminimo įamžinimą, įrengiant tipinę lentą ant pastato Antakalnio g. 43.

	3. SVARSTYTA. DĖL SAKALAUSKO ŽŪTIES VIETOS ĮPRASMINIMO.
	Administracijos patarėja, vyr. architektės patarėja Inga Urbonaitė-Vadoklienė pristato klausimą. Informuoja, kad Savivaldybė planuoja Vilniaus kongresų centro vystymą dabartinėje Seimo aikštelėje, ir tuo tikslu pradeda ruoštis architektūriniam konkursui. Kompleksiškai vertinant galimą būsimą užstatymą, viešąsias erdves ir jų tarpusavio ryšius kyla poreikis peržiūrėti dabartinį Sakalausko atminimo įamžinimo sprendinį. Sako, kad galimi du variantai, vienas – palikti šį skverą, kaip yra, antras – bandyti integruoti į kompleksą. Atsako į pateiktus klausimus.
	Klausimus pateikė ir nuomones išreiškė R. Antanavičiūtė, K. Gogelienė, R. Černius,                            A. Bakšys, N. Černiauskas.
	K. Gogelienė sako, kad šiuo klausimu reikės platesnės diskusijos nei mūsų Komisijoje. Siūlo pasidalinti pirminėmis įžvalgomis ir labai neiti į gylį. 
	R. Černius sako, kad tai ką išgirdo, jaučia agresyvų brovimąsi į tą erdvę. Sako, kad čia ne  tiek šeimos klausimas, bet Lietuvos klausimas, nes žmogus žuvo gindamas Nepriklausomybę. Siūlo nekliudyti to akmens, nes ten žuvo žmogus. Projektuotojai turi taikytis prie esamos situacijos. 
	A. Bakšys siūlo pasižiūrėti plačiau, nes teritorija turi stiprų užtaisą apie mūsų šalies Laisvės kovas. Akmuo yra didelė to laikmečio vertybė ir tai būtinai reikėtų palikti. Sako, galbūt nereikėtų vystyti tos erdvės, o palikti kamerinį mastelį, kaip žūties faktą.
	N. Černiauskas pasisako dėl vietos. Jo manymu, jos prasmingiausia prasmė, kad būtent toje vietoje žuvo žmogus už laisvę. Sako, kad nedaug turime tokių vietų, kur kažkas žuvo. Siūlytų išlaikyti svarbiausią akcentą, kad būtent toje vietoje žuvo.
	Posėdžio pirmininkė siūlo palikti A. Sakalausko žūties vietą ir akmenį ten kur yra, pritariant, kad vietos patrauklumas gali būti didinamas projektavimo metu. Siūlyti grįžti į Komisiją su įamžinimo vietos architektūriniu sprendimu.
	Prieštaraujančių nebuvo.
	NUSPRĘSTA. 1. Palikti A. Sakalausko žūties vietą ir akmenį ten kur yra, pritariant, kad vietos patrauklumas gali būti didinamas projektavimo metu. Siūlyti grįžti į Komisiją su įamžinimo vietos architektūriniu sprendimu.
	2. Prašyti Administracijos projektą pristatyti A. Sakalausko šeimai.

	4. SVARSTYTA. DĖL ATMINIMO LENTOS B. TARAŠKEVIČIUI.
	NUSPRĘSTA. Klausimas išimtas iš darbotvarkės.
	
	5. SVARSTYTA. DĖL ATMINIMO LENTOS TEOFILEI PETRUŽYTEI.
	Miesto estetikos poskyrio vedėja Rūta Matonienė pristato gautą Trakų Vokės gimnazijos prašymą įrengti atminimo lentą T. Petružytei ant pastato Trampolio g. 5. Vizualiai parodo pateiktą lentos projektą. Įgarsina tekstą.
	Klausimus pateikė ir nuomones išreiškė S. M. Mažeikaitė-Teiberė, A. Bakšys,                                        N. Černiauskas, D. Stomienė, R. Černius.
	Komisijos narių nuomone atminimo lenta galėtų būti pakabinta ant gimnazijos sienos.
	A. Bakšys siūlytų įrengti ir QR kodą.
N. Černiaus pasisako dėl atminimo lentos maketo. Jo nuomone T. Petružytės atvaizdas ant lentos galėtų būti ir jaunesnis.
	Posėdžio pirmininkė kviečia pritarti iniciatyvai įrengti atminimo lentą T. Petružytei ant pastato Trampolio g. 5. Jei lentos variantas ne galutinis, atkreipti iniciatorių dėmesį dėl T. Petružytės atvaizdo ir QR kodo įrengimo galimybių.
Prieštaraujančių nebuvo.
NUSPRĘSTA. 1. Pritarti iniciatyvai įrengti atminimo lentą T. Petružytei ant pastato Trampolio g. 5. 
	2. Atkreipti iniciatorių dėmesį dėl T. Petružytės atvaizdo ir QR kodo įrengimo galimybių.
	
	6. SVARSTYTA. DĖL ATMINIMO LENTOS VIKTORUI KUTORGAI.
	Miesto estetikos poskyrio vedėja Rūta Matonienė pristato sasociacijos „Stepono Kairio fondo“ pašymą įrengti atminimo lentą V. Kutorgai ant pastato Didžioji g. 20. Parodo pateiktą eskizinę idėją. Įgarsina tekstą.
	Klausimus pateikė ir nuomones išreiškė A. Bakšys, N. Černiauskas, K. Steponavičiūtė, M. Ėmužis, D. Stomienė, R. Černius, R. Antanavičiūtė, P. Pinelis.
	A. Bakšio nuomone, reikėtų būti griežtesniems ir siekti, kad reprezentatyvinėse miesto vietose atsirastų tipinės atminimo lentos. Siūlo vesti žmones į kiemus.
	Komisijos nariai pasisako už tipinę atminimo lentą.
	Vyko diskusijos dėl atminimo lentos teksto. Siūloma trumpinti pateiktą tekstą.
Posėdžio pirmininkė kviečia pritarti tipinės atminimo lentos įrengimui V. Kutorgai, dėl teksto grįžti į kitą Komisijos posėdį.
Prieštaraujančių nebuvo.
	NUSPRĘSTA. 1. Pritarti tipinės atminimo lentos įrengimui V. Kutorgai.
	2. Prašyti Miesto estetikos poskyrio su tipinės atminimo lentos eskizu (pagal galimybes) ir jos tekstu grįžti į kitą Komisijos posėdį.

	7. SVARSTYTA. DĖL ČESLOVO MILOŠO LAIPTŲ REMONTO (TEKSTŲ ATNAUJINIMO). 
	Klausimo svarstyme dalyvauja architektas Tauras Budzys.
	Miesto estetikos poskyrio vedėja Rūta Matonienė pristato architekto T. Budzio kreipimąsi dėl Č. Milošo laiptų remonto-tekstų atnaujinimo. Informuoja, kad Savivaldybės Infrastruktūros skyrius neprieštarauja tokiam laiptų techniniam sprendimui. 
	T. Budys pristato pačią idėją, įgarsina  laiptų problemas, finansavimo modelį bei schemą, kaip laiptai būtų tvarkomi. Sako, kad laiptai yra Savivaldybės, todėl norėtų žinoti jos nuomonę.
	Klausimus pateikė ir nuomones išreiškė D. Stomienė, K. Gogelienė, N. Černiauskas.
	D. Stomienė džiaugiasi dėl iniciatyvos. Pasisako dėl barstomos druskos žiemos metu ant laiptų ir kitų paminklų. Siūlytų susitarti su UAB „Grinda“, sudarant svarbių objektų sąrašą, kad nebarstytų ant jų tiek daug druskos. Taip pat pasisako dėl šalia vykstančių statybų. Siūlo laiptus tvarkyti statybų pabaigoje. 
	Vyko diskusija.
	Posėdžio pirmininkė kviečia pritarti Č. Milošo laiptų remontui-tekstų atnaujinimui.
Prieštaraujančių nebuvo.
	NUSPRĘSTA. Pritarti Č. Milošo laiptų remontui-tekstų atnaujinimui.

Komisijos pirmininkės pavaduotoja Ieva Dirmitė palieka posėdį.

	8. SVARSTYTA. DĖL ATMINIMO LENTOS M. T. ROŽANSKAITEI IR I. PIEKURUI.
	Miesto estetikos poskyrio vedėja Rūta Matonienė pristato VšĮ MTR Art Foundation gautą prašymą įrengti atminimo lentą M.T. Rožanskaitei ir I. Piekurui ant pastato Pilies g. 32. Vizualiai parodo pateiktą netipinės lentos projektą. Įgarsina tekstą. Pasisako dėl vietos.
Klausimus pateikė ir nuomones išreiškė A. Bakšys, S. M. Mažeikaitė-Teiberė, D. Stomienė,
R. Černius, R. Antanavičiūtė.
A. Bakšys siūlo šią netipinę lentą įrengti kieme, kadangi namas yra lankomas. 
S. M.  Mažeikaitė-Teiberė   siūlo   pasižiūrėti   kompleksiškai  į  šį  kiemelį,  nes  ten   ir   kiti
menininkai turėjo dirbtuves. Siūlo susitikti su kiemo bendruomene, kurie taip pat turi ir vizijų, ir įžvalgų.
D. Stomienė pasisako dėl kompleksinio įamžinimo. Sako, kad gatvėje galėtų atsirasti nuoroda
į kiemelį. Siūlo atidėti klausimą ir pasikviesti kiemelio bendruomenę.
R. Černius pritaria kiemelio idėjai. Sako, kad atsirastų stiprus traukos centras.
R. Antanavičiūtė pasisako dėl kiemų. Jos nuomone, negalime garantuoti dėl kiemų atvirumo.
	Posėdžio pirmininkė kviečia grįžti pas iniciatorius su tolesne diskusija dėl kompleksinio pasate gyvenusių menininkų įamžinimo koncepcijos.
Prieštaraujančių nebuvo.
            NUSPRĘSTA. Grįžti pas iniciatorius su tolesne diskusija dėl kompleksinio pasate gyvenusių menininkų įamžinimo koncepcijos.

	9. SVARSTYTA. DĖL ANTAKALNIO KAPINIŲ STENDO MAKETO REDAKCIJOS.
	Miesto estetikos poskyrio vedėja Rūta Matonienė pristato istorikės V. Girinkienės pateiktus pasiūlymus po pristatymo  Komisijoje. Siūloma pažymėtose vietose tekste įrašyti žodžius „Tinitorių“, „buvusioje“, išbraukti žodžius „šiose kapinėse“ ir sutartiniuose žymėjimuose 3 objekto pavadinimą ištaisyti į „Kovo 11-osios Akto signatarų laidojimo kvartalas“ iš „Lietuvos Nepriklausomybės Akto signatarų laidojimo kvartalas“. Taip pat sutartiniuose ženkluose prie Nr. 9 įrašyti žodį „kvartalai“.
	Klausimus pateikė ir nuomones išreiškė M. Ėmužis, R. Černius, K. Steponavičiūtė,                            R. Antanavičiūtė, R. Matonienė.
	M. Ėmužis pasisako dėl Kovo 11-osios Akto. Sako, kad jis formaliai vadinasi Aktas dėl Lietuvos nepriklausomos valstybės atstatymo. Jo nuomone reikėtų vartoti šią formuluotę.
	Vyko diskusijos 
	K. Steponavičiūtė siūlo šią formuluotę „1990 m. kovo 11-osios Lietuvos Nepriklausomybės Akto signatarų laidojimo kvartalas“.
	R. Antanavičiūtė pasisako dėl stendo maketo. Siūlo mažinti kvartalo numerius.
Posėdžio pirmininkė kviečia pritarti Antakalnio kapinių stendo maketo pateiktiems pataisymams.
Prieštaraujančių nebuvo.
NUSPRĘSTA. Pritarti pateiktoms Antakalnio kapinių stendo maketo redakcijoms: 
- pažymėtose vietose tekste įrašyti žodžius „Tinitorių“, „buvusioje“, išbraukti žodžius „šiose
kapinėse“; 
- sutartiniuose žymėjimuose 3 objekto pavadinimą rašyti taip: „1990 m. kovo 11-osios
Lietuvos Nepriklausomybės Akto signatarų laidojimo kvartalas“;
· sutartiniuose ženkluose prie Nr. 9 įrašyti žodį „kvartalai“;
· plane sumažinti kvartalų numerių sutartinius ženklus.

	10. SVARSTYTA. DĖL VYTAUTO KERNAGIO VARDO SUTEIKIMO SKVERUI ANT TAURO KALNO.
	Posėdžio pirmininkė Kamilė Gogelienė primena klausimo priešistorę. Informuoja, kad buvo pritarta, jog V. Kernagio vardas labai sietųsi su atsirandančia Koncertų sale ant Tauro kalno. Kadangi Tauro kalno prieigos yra sutvarkytos, galima būtų oficialiai suteikti V. Kernagio vardą.
	Žemės administravimo ir GIS poskyrio vedėja Gaiva Auglienė dalinasi planu ir parodo vietą, kur planuojama įrengti lauko estradą. Teikia siūlymą V. Kernagio pavadinimą suteikti takui, esančiam Tauro kalno papėdėje.
	R. Matonienė papildo, kad amfiteatras įrengtas, vieta, kur scena galėtų būti įrengta yra paruošta. Sako, kad tik patys statiniai nebus įregistruoti, kaip atskiri objektai. Sako, kad Tauro kalno skvere padaryti atskirą skverą būtų sudėtinga ir painu. Mano, kad suteikti pavadinimą takui atvedančiam į estradą  būtų logiška. Estradai taip pat būtų galima suteikti formaliai V. Kernagio vardą.
	Klausimus pateikė ir nuomones išreiškė R. Antanavičiūtė, K. Gogelienė, D. Stomienė,                       N. Černiauskas. 
	R. Antanavičiūtė sako, jeigu vieną taką pavadiname V. Kernagio vardu, tai atsiveria visas takų sąrašas, kurie taip pat norės vardų. Siūlo atsiklausti šeimos.
	K. Gogelienė pasisako dėl takų. Jos nuomone dėl takų turėtų būti kompleksinis sprendimas. Sako, kad galbūt galėtume amfiteatrą pavadinti V. Kernagio vardu ir tako nereikia.
	D. Stomienė pritartų siūlymui, kad estrada galėtų būti pavadinta V. Kernagio vardu.
	N. Černiausko nuomone tai būtų puikus įamžinimas, siūlo prie to ir likti.
Posėdžio pirmininkė siūlo likti prie sprendimo Tauro kalno estradą pavadinti Vytauto Kernagio vardu.
Prieštaraujančių nebuvo. 
NUSPRĘSTA. Pritarti Tauro kalno estradą pavadinti Vytauto Kernagio vardu.

	11. SVARSTYTA. DĖL GENERALINIO SUPERINTENDENTO KUN. MYKOLO JASTREMBSKIO PERLAIDOJIMO.
	Klausimo svarstyme dalyvauja Komunalinio ūkio poskyrio vedėja Judita Nauckuvienė.
	J. Nauckuvienė pristato Lietuvos evangelijų reformatų bažnyčios raštą dėl kun.                               M. Jastrembskio perlaidojimo. Jų nuomone, surastus palaikus reikėtų grąžinti į pirmąją palaidojimo vietą Evangelikų kapinėse ant Tauro kalno, dabar Liuteronų sodas, arba į Reformatų sodo Istorines kapines. 
	Klausimus pateikė ir nuomones išreiškė R. Matonienė, R. Černius, A. Bakšys.
	R. Matonienė informuoja, kad Liuteronų sodo projektas yra užbaigtas ir įgyvendintas.  Liuteronų sodo teritorija nėra veikiančios kapinės. Klausimas diskusijai, ar palaikų perlaidojimas gali įvykti būtent šitoje vietoje, ar paskirti kitą vietą veikiančiose kapinėse. Iš parko priežiūros pusės nesinorėtų, kad šios uždarytos kapinės ir skveras, kuris skirtas paženklinti buvusius palaidojimus būtų vėl atidarytas. Siūlytų perlaidojimą nevykdyti Istorinių kapinių vietoje, bet ieškoti ploto veikiančiose kapinėse.
	J. Nauckuvienė sako, kad Antakalnio kapinėse turi naują gražų kvartalą, vadinamą žymių žmonių laidojimo vieta. Mano, kad patraukliausia vieta būtų ten. 
	R. Černius informuoja, kad, kiek jam žinoma, laidotuves norima padaryti pakankamai oficialias. Pritartų palaikų perlaidojimui Antakalnio kapinėse.
	A. Bakšys sako, kad reikėtų pasitari su bažnyčia dėl Antakalnio kapinių.
Posėdžio pirmininkė kviečia siūlyti pareiškėjams kun. M. Jastrembskio palaikus perlaidoti Antakalnio kapinėse.
Prieštaraujančių nebuvo.
NUSPRĘSTA. Siūlyti pareiškėjams kun. M. Jastrembskio palaikus perlaidoti Antakalnio kapinėse.

	12. SVARSTYTA. DĖL ATSTOVO DELEGAVIMO Į SIGNATARŲ ĮAMŽINIMO KOMISIJĄ.
	Miesto estetikos poskyrio vedėja Rūta Matonienė pristato gautą LR Kultūros ministerijos raštą, kuriuo prašo deleguoti atstovą į Lietuvos Nepriklausomybės Akto signatarų atminimo įamžinimo komisijos sudėtį.
	Posėdžio pirmininkė kviečia teikti kandidatūras.
	N. Černiauskas siūlo L. Bilkio kandidatūrą.
	R. Matonienė pateikia savo kandidatūrą.
	Posėdžio pirmininkė kviečia pritarti deleguoti Komisijos narę Rūtą Matonienę į Lietuvos Nepriklausomybės Akto signatarų atminimo įamžinimo komisijos sudėtį.
Prieštaraujančių nebuvo.
	NUSPRĘSTA. Pritarti deleguoti Komisijos narę Rūtą Matonienę į Lietuvos Nepriklausomybės Akto signatarų atminimo įamžinimo komisijos sudėtį.

	13. SVARSTYTA. DĖL ATMINIMO LENTŲ LIUDUI GIRAI NUĖMIMO VILNIAUS G. 27 IR MALONIOJI G. 17.
	Miesto estetikos poskyrio vedėja Rūta Matonienė informuoja, kad L. Giros g. pavadinimą panaikimone, tačiau liko kabančios dvi atminimo lentos L. Girai. Kviečia diskusijai  dėl jų nuėmimo.
	Klausimus pateikė ir nuomones išreiškė R. Černius.
	R. Černius pasisako už atminimo lentų nuėmimą.
Posėdžio pirmininkė kviečia pritarti atminimo lentų L. Girai nuėmimui nuo pastatų Vilniaus g. 27 ir Malonioji g. 17.
„Už“ – bendru sutarimu.
NUSPRĘSTA. Pritarti atminimo lentų L. Girai nuėmimui nuo pastatų Vilniaus g. 27 ir Malonioji g. 17.

Komisijos nariai Povilas Pinelis ir Kamilė Steponavičiūtė palieka posėdį.

	14. SVARSTYTA. DĖL BUVUSIO OKUPANTO KALBA ATMINIMO LENTŲ VILNIUJE.
	Miesto estetikos poskyrio vedėja Rūta Matonienė pristato atminimo lentų sąrašą, kurias siūloma nuimti, nuimti ir keisti į tipines atminimo lentas, keisti į tipinę, pasikonsultavus su profesine bendruomene arba palikti, kaip yra.
	Siūloma nuimti šias atminimo lentas: F. Dostojevskiui, P. Stolypinui, K. Vorobjovui. 
	Vyko diskusijos dėl atminimo lentos nuėmimo F. Dostojevskui.
	Nuomones išreiškia R. Antanavičiūtėm D. Stomienė, M. Ėmužis, D. Skarolskis.
	Posėdžio pirmininkė kviečia balsuoti už  F. Dostojevskio atminimo lentos nuėmimą be keitimo.
„Už“ –  M. Ėmužis, R. Matonienė, D. Skarolskis, S. M. Mažeikaitė-Teiberė, N. Černiauskas, A. Bakšys, G. Auglienė (9);
„prieš“ – R. Antanavičiūtė (1);
„susilaikė“ – D. Stomienė (1).
Pritarta F. Dostojevskio atminimo lentos nuėmimui.
	Bendru sutarimu pritarta nuimti atminimo lentas P. Stolypinui, K. Vorobjovui. 
	Siūloma keisti į tipinę atminimo lentą lietuvių kalba šias atminimo lentas: M. Antokolskiui, M. K. Čiurlioniui, J. Beniuševičiūtei Žymantienei-Žemaitei. 
	Pritarta bendru sutarimu.
	Siūloma keisti šias atminimo lentas į tipinę atminimo lentą, pasikonsultavus su profesinėmis bendruomenėmis dėl tekstų lentose:  M. Chadaravičiui, K. Galkauskui, A. Juciui, J. Rainiui, M. Šikšniui, P. Vaičiūnui, A. Žukauskui-Vienuoliui, Z. Žemaičiui, A. Jonynui.
	Siūloma nekeisti atminimo lentų ir įrašų prie kitų objektų: F. Bahuševičiui, M. Hareckiui, P. Skorinai, T. Ševčenkai, P. Vizbarui-Vapsvai, J. Kupalai, N. Arsenjevai, K. Kalinauskui, R. Šyrmai, J. Kolasui, K. Ostrogiškiui, šv. J. Kuncevičiui, 1940-1941 ir 1944-1953 ištremtiems Lietuvos gyventojams, Masinių žudynių žydų duobė (5 atminimo lentos Panerių miško parke), paminklas         T. Ševčenkai, Inskripsijos sovietinių represijų aukoms, Paminklinis kryžius 1863 metų sukilimo aukoms atminti, Paminklas sunaikintiems 100 tūkstančių žmonių, Paminklas fašistinio teroro aukoms 1941-1944 (sovietinis obeliskas), „Degintojų“ duobė (kalinių, deginusių lavonus, laikymo duobė), Paminklas A. Puškinui ir  A. Hanibalui,  Įamžinimo ženklas H. Perelšteinui. 
	Siūloma pasitarti dėl atminimo lentos L. Karsavinui ar keisti į tipinę atminimo lentą lietuvių kalba, ar palikti tokią, kokia yra.
	Nuomones išreiškia D. Skarolskis, M. Ėmužis, R. Černius, N. Černiauskas, S. M. Mažeikaitė-Teiberė.
	R. Černius pasisako už lentą lietuvių kalba. Kiti Komisijos nariai pasisako už palikimą atminimo lentos tokios, kokia yra.
	Bendru sutarimu pritarta palikti atminimo lentą L. Karsavinui tokią, kokia yra.
	Siūloma pasitarti dėl atminimo lentos V. Lastausui-Vlastui. Informuoja, kad šiuo metu tikrinamasi, ar tikrai Pylimo g. 5 gyveno jo žmona Lazdynų Pelėda. Kol kas iš Istorijos  archyvo gauta informacija, kad jie neturi informacijos. Kviečia apsispręsti ar laukiam atsakymo, ar lentą keičiam. 
	Posėdžio pirmininkė siūlo palaukti iki bus gauta informacija iš Istorijos archyvo.
	Prieštaraujančių nebuvo.
	Siūloma padiskutuoti dėl atminimo lentos B. Taraškevičiui nuėmimo.
	Nuomones išreiškia N. Černiauskas, M. Ėmužis, R. Černius, D. Stomienė, R. Antanavičiūtė.
	Vyko diskusijos. Siūloma neskubėti ir pasiklausti Vilniaus universiteto Filologijos fakulteto bei Lietuvos istorijos instituto.
	Posėdžio pirmininkė siūlo atidėti klausimą dėl atminimo lentos B. Taraškečiviui ir kreiptis į Vilniaus universiteto Filologijos fakultetą dėl nuomonės apie B. Taraškevičiaus gramatikos reikšmę baltarusių kalbai, jos naudojimą, paplitimą, tos kalbos santykį su sovietų valdžia bei į Lietuvos istorijos institutą nuomonės, koks būtų B. Taraškevičiaus asmenybės vertinimas.
	Prieštaraujančių nebuvo.
	NUSPRĘSTA. 1. Pritarti:
           1.1. nuimti šias atminimo lentas: F. Dostojevskiui, P. Stolypinui, K. Vorobjovui;
           1.2. pakeisti į tipinę atminimo lentą lietuvių kalba šias atminimo lentas: M. Antokolskiui, M. K. Čiurlioniui, J. Beniuševičiūtei Žymantienei-Žemaitei;
           1.3. keisti šias atminimo lentas į tipinę atminimo lentą pasikonsultavus su profesinėmis bendruomenėmis dėl tekstų lentose:  M. Chadaravičiui, K. Galkauskui, A. Juciui, J. Rainiui, M. Šikšniui, P. Vaičiūnui,   A. Žukauskui-Vienuoliui, Z. Žemaičiui, A. Jonynui;
           1.4. nekeisti atminimo lentų ir įrašų prie kitų objektų: F. Bahuševičiui, M. Hareckiui, L. Karsavinui, P. Skorinai, T. Ševčenkai, P. Vizbarui-Vapsvai, J. Kupalai, N. Arsenjevai, K. Kalinauskui, R. Šyrmai, J. Kolasui, K. Ostrogiškiui, šv. J. Kuncevičiui, 1940-1941 ir 1944-1953 ištremtiems Lietuvos gyventojams, Masinių žudynių duobė (5 atminimo lentos Panerių miško parke), paminklas  T. Ševčenkai, Inskripsijos sovietinių represijų aukoms, Paminklinis kryžius 1863 metų sukilimo aukoms atminti, Paminklas sunaikintiems 100 tūkstančių žmonių, Paminklas fašistinio teroro aukoms 1941-1944 (sovietinis obeliskas), „Degintojų“ duobė (kalinių, deginusių lavonus, laikymo duobė), Paminklas A. Puškinui ir  A. Hanibalui,  Įamžinimo ženklas H. Perelšteinui. 
            2. Atidėti atminimo lentos V. Lastausui-Vlastui keitimą iki bus gauta informacija iš Istorijos archyvo.
            3. Atidėti klausimą dėl atminimo lentos B. Taraškečiviui ir kreiptis į Vilniaus universiteto Filologijos fakultetą dėl nuomonės apie B. Taraškevičiaus gramatikos reikšmę baltarusių kalbai, jos naudojimą, paplitimą, tos kalbos santykį su sovietų valdžia bei į Lietuvos istorijos institutą nuomonės, koks būtų B. Taraškevičiaus asmenybės vertinimas.
	
	15. SVARSTYTA. KITI KLAUSIMAI. 
Komisijos pirmininkė Kamilė Gogelienė kitą Komisijos posėdį siūlo organizuoti 2025 m. kovo 19 d. 10.00 val. gyvai ir nuotoliniu būdu.
Prieštaraujančių nebuvo.
NUSPRĘSTA. Kitą Komisijos posėdį siūlo organizuoti 2025 m. kovo 19 d. 10.00 val. gyvai ir nuotoliniu būdu.


Posėdžio pirmininkė					  Kamilė Gogelienė

Posėdžio sekretorė					       Lina Matulaitė

